* NI LEKTORIRANO –

**POROČILO LDN - VRTEC RINGARAJA, ŠOLSKO LETO 2018/19 – KRATEK POVZETEK**

V šolskem letu 2018/19 smo v vrtcu RINGARAJA posebej ponosni na naslednje izvedene aktivnosti:

* *3. oktobra 2018 smo otvorili nov vrtec Ringaraja, ki* bo v *zgodovino naše občine zapisan kot poseben dan. Ob prisotnosti predsednika države, gospoda Boruta Pahorja, sta slavnostni trak prerezala župan Janez Pavlin in ravnatelj Ivan Grandovec;*
* za opravljeno delo smo hvaležni predvsem občini Dobrepolje, ustanoviteljici vrtca Ringaraja, strokovnim sodelavcem, izvajalcem pri gradnji in opremi vrtca, ravnatelju Ivanu Grnadovcu za budno spremljanje poteka gradnje, za mnoge konstruktivne predloge, povezane z bogatimi strokovnimi izkušnjami, staršem, zaposlenim ter vsem, ki so kakor koli povezani z novogradnjo;
* *novi vrtec Ringaraja je v svojem prvem letu delovanja dobil svojo pravo podobo. Zadišalo je po otrocih, starši so jih ljubeče pospremili novo okolje, strokovni delavci pa so omogočili optimalne pogoje za kakovostno izvajanje vzgojno-varstvenega in izobraževalnega poslanstva. Likovni izdelki otrok so obogatili prostore vrtca, barve so pridale poseben pridih svežine, posebno mesto je v galeriji vrtca dobila razstava Toneta Kralja, lesores, cikel Zemlja. Otvoritev razstave smo imeli ob kulturnem prazniku 7. 2. 2019;*
* strokovno delo na kurikularnem področju narava – zdravje in zdrava prehrana; celoletno izobraževanje za vzgojiteljice in kuharice – TRAJNOST IN PREHRANA V VRTCIH, zaključna prireditev je bila 22. 5. 2019 ob 17.00 v vrtcu Ringaraja - bogate vsebine povezane z oblikovanjem otrokovih prehranskih navad, izboljšanja odnosa do hrane, izboljšava kvalitete hrane in priprave lete, medsebojna izmenjava informacij je povezala tako strokovne kot tehnične delavce vrtca in OŠ, starše in druge zunanje strokovne sodelavce;
* prednostna naloga na področju izobraževanja je bila vključitev še nekaterih strokovnih delavk v uvodno izobraževanje – Mreža za spreminjanje kakovosti – Korak za korakom – Osnove »na otroka osredinjene« vzgoje in izobraževanja za otroke v starosti od 0 do 3 let. Izobraževanje se je za našo regijo izvajalo v vrtcu Ringaraja;
* pri mesečnem strokovnem delu učečih se skupnosti, strokovnih aktivov, smo poglabljali znanja na sedmih področjih kakovosti – učno okolje, družina in skupnost, inkluzija in demokratične vrednote, spremljanje, načrtovanje in ocenjevanje, strategije poučevanja, interakcije. Med njimi smo prednostno obravnavali področje kakovosti UČNO OKOLJE IN INKLUZIJA IN DEMOKRATIČNE VREDNOTE;
* izvedli smo tudi regijsko delavnico na temo Inkluzija in demokratične vrednote. Udeležile so se vzgojiteljice iz različnih slovenskih vrtcev. Delavnico je vodila Cvetka Košir, pomočnica ravnatelja;
* pedagoške konference in načrtovana izobraževanja so potekala v skladu z načrtovanim;
* izvedene so bile tudi hospitacije strokovnim delavkam, v skladu z načrtovanim, kolegialne hospitacije ter nastopi pred strokovnim izpitom pri dveh strokovnih delavkah;
* izvajali smo aktivnosti v MEDNARODNEM PROJEKTU FIT SLOVENIJA »Svet gibanja, svet veselja, svet zdravja«, kot vzgoja za trajnostni razvoj - izvedba FIT dneva v okviru FIT mednarodne konference - predkonferenca v vrtcu Ringaraja,dne 6. 3. 2019, predstavitev fit pedagogike na dnevni ravni ter sodelovanje fit multiplikatork na fit konferenci v Portorožu, 7. 3. 2019, izdelava fit hodnikov – obogatitev s talnimi igrami ter izdelava talnih iger, izdelava talnih iger, motorične poti in kolesarske steze pred vhodom v novi vrtec Ringaraja;
* prednostna naloga vrtca je tudi aktivna vključenost v mednarodni projekt Ekovrtec kot način življenja – ZDRAVO ŽIVLJENJE – BIVANJE NA PROSTEM – vzgoja za trajnostni razvoj; Projekt izvajamo že deveto leto zapored po predpisanih zahtevah nacionalnega programa EKOŠOL. Dolgoročni cilj projekta je, da skrb za okolje in naravo postane del življenja.
* otroci so z aktivnim delom na našem eko vrtu skupaj z vzgojiteljicami in starši nezavedno pridobivali vrednote, ki jih/nas bodo spremljale vse življenje. S pomočjo Jožice Fabjan in entuziazmom ustvarjalnih in delavnih vzgojiteljic, tehničnih delavcev in staršev, smo oblikovali prelep eko vrt, nasadili sadno drevje štirih letnih časov, nasadili maline in postavili leseno hiško za vrtne pripomočke. Če bomo tudi v prihodnje gradili na zavedanju okoljske odgovornosti, odnosa do narave, pridelavi lokalno pridelane domače prehrane, če bo to nenehno prisotno med nami, se bo mogoče le krepilo prepričanje, da lahko vsakdo izmed nas prispeva svoj del;
* praznovanje tedna otroka na temo PROSTI ČAS med 1. 10. in 7. 10. 2019 smo obogatili z obiskom lutkovnega abonmaja – za otroke od štirih do šestih let; obiskom PGD Zagorica, Zdenska vas; dobrepoljsko vandranje, tek družin;
* v četrtek, 8. 11. 2018,  je v vrtcu Ringaraja v okviru projekta Za življenje in Društva študentov medicine Slovenije   potekal  brezplačni obnovitveni tečaj prve pomoči za strokovne delavce vrtca;
* veseli december smo obeležili z miklavževanje v vseh oddelkih vrtca; pohod z lučkami in dobrodelni koncert (za sklad vrtca) - 4. 12. 2018,
* sodelovanje s starimi starši, obisk v vrtcu; glasbena šola na obisku; knjižničarka na obisku; obisk zavoda Sv. Terezije;
* praznovanje dneva samostojnosti, nastop otroškega pevskega zbora.
* sejem Altermed v Celju od 15. -17. 3. 2019 – zlata medalja za sodelovanje na temo Pust v vrtcu;
* dobitniki znaka šolski EKO VRT 2018 – 2020 – Inštitut za trajnostni razvoj 4. 12. 2018,
* sodelovanje v projektu MEDI MEDO – 26. 3. 2019 – obisk študentov medicine- predstavitev poklic zdravnik/ca;
* sodelovanje v projektu Pasavček,
* v vrtcu so se 8. 1. 2019 otroci srečali z opero. Obiskala nas je operna pevka Petra Vrh Vrezec, ki poje sopran in njen mož Al Vrezec, ki poje bariton. Spremljala ju je vzgojiteljica, Jelka Rahne, ki je otrokom na njim primeren način dala spremno besedo. Odpela sta arije iz oper: Wolfgan Amadeos Mocart: Figarova svatba,( Suzana in Figaro)

Čarobna piščal, ( Papagina in Papageno), Jacques Offenbach: Hofmanove pripovedke (Olimpija), Gioachino Rossini: Selvijski brivec (Figaro in Rozina in Figaro).

* druga praznovanja: pustovanje v vrtcu Ringarja; praznovanje Prešernovega dne v vrtcu Ringaraja; praznovanje materinskega dne; velika noč; dan zemlje; izvedba izletov, pohodov in športnih prireditev v skladu z LDN oddelkov; obisk lutkovnega gledališča v Ljubljani; obisk živalskega vrta; obisk narodnega muzeja, obisk rokodelskega centra Ribnica;
* bogata ponudba obogatitvenih programov, katere so v šolskem letu 2018/19 izvajale vzgojiteljice in pomočnice vzgojiteljic: Eksperimentiranje – Tanja Tegel in Sabina Novak, Vesele nogice – Petra Usenik in Jerneja Škantelj, Mali vrtnar – Mateja Lohkar, Mojca Mlakar, Glasbeno plesne urice – Darja Erčulj in Klavdija Kadunc, Bibabrije in prstne igre – Martina Pugelj in Tatjana Usenik, Gibalna urica – Maja šUštar, Anita Glač, Hitre sovice – Marija Žnidaršič in Simona Francelj, Besede v jezikih – Andreja Škulj, Lidija Pugelj, Bogatimo besedni zaklad – Tatjana Zevnik, Ana Puš;
* pri dodatnih dejavnostih vsekakor izstopa izvedba vrtca v naravi v penzionu na Razpotju v Logarski dolini od 29. 5. 2019 do 31. 5. 2019 v sodelovanju z društvom MT Šport. Udeležilo se ga je 30 otrok in 4 strokovni delavci vrtca Ringaraja. Zunanji sodelavci so bili letos tudi Mini sport in Futsal;
* nadaljevanje aktivnosti po projektu Skupaj stari in mladi ( TOY) – povezovanje otrok do osmega leta starosti s starejšimi odraslimi z namenom skupnega učenja, druženja in zabave – sodelovanje z zavodom sv. Terezije;
* nadaljevanje projekta aktivno učenje otrok in integracija tehnik aktivnega učenja v neposredno vzgojno;
* nadaljevanje aktivnosti po projektu KREPIMO DRUŽINE – udejanjanje novih znanj in spoznanj v neposredni praksi pri delu z otroki in starši;
* hospitacijski in mentorski vrtec (dijaki Srednje vzgojiteljske šole v Ljubljani, študenti PF v Ljubljani, Mariboru in Kopru – smer dipl. vzgojitelj predšolskih otrok);
* vpis otrok v vrtec za šolsko leto 2019/20, 14. 5. 2019;
* zelo velik poudarek dajemo uvajalnemu obdobju, ki predstavlja temelj dobrega počutja v vrtcu - zavedamo se, da je osnovni pogoj za uspešen razvoj otroka dobro počutje otrok v vrtcu in doma, zato si prizadevamo za dobro sodelovanje s starši in lokalno skupnostjo ter njenimi deležniki.

Povzetek poročila LDN vrtca Ringaraja za šolsko leto 2018/19 zapisala:

Cvetka Košir, pomočnica ravnatelja